b"\n_START_ARTICLE_\nTom Ford (snooker)\n_START_SECTION_\nKariera\n_START_PARAGRAPH_\nFord prihaja iz Leicesterja. Kot mladinec je redno igral proti Marku Selbyju in tako izpopolnjeval svojo igro. Najdlje na katerem koli od jakostnih turnirjev se mu je uspelo prebiti na turnirju Malta Cup 2005, kjer je izlo\xc4\x8dil Chrisa Smalla in Kena Dohertyja, dokler ga ni nato v \xc4\x8detrtfinalu porazil Stephen Hendry, izid je bil 5-1._NEWLINE_Na glavnem delu turnirja Grand Prix 2007 je v dvoboju proti Stevu Davisu prikazal niz 147 to\xc4\x8dk, potem ko so ga ravno izpustili iz bolni\xc5\xa1nice, v kateri je pristal zaradi gastroenteritisa. Za niz je pobral nagrado za najvi\xc5\xa1ji niz glavnega dela turnirja, 1000 \xc2\xa3, in nagrado za popolni niz na glavnem delu turnirja, 20.000 \xc2\xa3. Kljub temu dose\xc5\xbeku pa se ni supel uvrstiti v osmino finala, saj je v svoji skupini kon\xc4\x8dal na nehvale\xc5\xbenem tretjem mestu._NEWLINE_Na turnirju Northern Ireland Trophy 2007 je bil v drugem krogu na dobri poti do senzacije, a je zgre\xc5\xa1il odlo\xc4\x8dilno modro kroglo in naposled dvoboj proti Ronnieju O'Sullivanu izgubil z izidom 4-5._NEWLINE_Njegova najvi\xc5\xa1ja uvrstitev na svetovni jakostni lestvici je 48. mesto, v sezoni 2008/09."